આપણી સંસ્કૃતિમાં ચોખા- અક્ષતને તથા ગાયના છાણને પવિત્ર માનવમાં આવે છે. એટલે રંગોળી મૂળ તો ચોખાના લોટથી કરવામાં આવતી. આંગણું સાફ કરી, તેના પર ગાયના છાણથી લીંપણ કરી ચોખાના લોટથી તેના પર રંગોળી કરવામાં આવતી. તેમાં મુખ્યત્વે સાથિયા, ઓમ, દીવડાં જેવાં પ્રવિત્ર પ્રતીકો સાથે ઝાડપાન, પશુ - પંખી અને વિવિધ ભૌમિતિક આકારો આલેખાતા. આજે માટીનાં આંગણાં નથી રહ્યાં એટલે શહેરોમાં ગેરું કે લાલ માટીથી ઓટલો લીંપી તેના ઉપર ચિરોળી કલરથી રંગોળી બનાવવામાં આવે છે.